EELNÕU

Jahiseaduse ja looduskaitseseaduse muutmise seadus

§ 1. Jahiseaduse muutmine

Jahiseaduses tehakse järgmised muudatused:

**1)** paragrahvi 23 täiendatakse lõikega 61 järgmises sõnastuses:

„(61) Käesoleva paragrahvi lõike 4 punktides 1, 3, 4 ja 5 sätestatud juhul antakse jahiluba tasuta.“;

**2)** paragrahvi 24 lõige 7 muudetakse ja sõnastatakse järgmiselt:

„(7) Keskkonnaametil on õigus kehtestada uluki kaudu leviva haiguse tõkestamiseks, inimese elule või tervisele tekkiva ohu vältimiseks, võõrliigi surmamiseks, uluki tekitatud kahjustuse vältimiseks ja liiklusõnnetuses või muus õnnetuses viga saanud uluki surmamiseks tingimused ja ajavahemik, mille jooksul on lubatud ulukite laskmine seisva mootoriga mootor- ja maastikusõidukist, mootor- ja maastikusõidukit muul viisil kasutades, kunstliku valgusallika abil ning öösihikut kasutades.“.

**§ 2. Looduskaitseseaduse muutmine**

Looduskaitseseaduses tehakse järgmised muudatused:

**1)** paragrahvi 30 täiendatakse lõikega 32 järgmises sõnastuses:

„(32) Kaitstava loodusobjekti valitseja võib uluki kaudu leviva haiguse tõkestamiseks sihtkaitsevööndis lubada jahipidamist ja selleks käesoleva paragrahvi lõike 2 punktis 4 nimetatud juhul viibimist ning punktis 5 nimetatud sõiduvahendiga sõitmist.“;

**2)** paragrahvi 31 täiendatakse lõikega 21 järgmises sõnastuses:

„(21) Kaitstava loodusobjekti valitseja võib uluki kaudu leviva haiguse tõkestamiseks piiranguvööndis lubada jahipidamist ja selleks käesoleva paragrahvi lõike 2 punktis 10 nimetatud sõiduvahendiga sõitmist.“.

Lauri Hussar

Riigikogu esimees

Tallinn, 2025

Algatab keskkonnakomisjon 11.11.2025.

(allkirjastatud digitaalselt)

Yoko Alender

Keskkonnakomisjoni esimees